polyglot-tagger/wikipedia-language-snippets-filtered huggingface dataset:
ཅེས་དང་། དུས་གསུམ་སངས་རྒྱས་སེམས་དང་བྲལ། །ཚོགས་བརྒྱད་མེད་པས་སེམས་ཀྱང་མེད། །རང་བྱུང་སྙིང་པོ་ཆོས་ཀྱི་སྐུ། །སེམས་ལས་མ་བྱུང་ཡེ་ཤེས་མིན། །ཞེས་གསུངས་ཏེ། ཡེ་ཤེས་ནི་སེམས་ལས་བྱུང་བ་མ་ཡིན་ཏེ། སེམས་ཀྱི་གནས་ལུགས་རང་བཞིན་འོད་གསལ་ཡིན་པས། དངོས་པོ་ཀུན་གྱི་ཆོས་ཉིད་སྟོང་པ་ཉིད་ནི་དངོས་པོའི་གནས་ལུགས་ཡིན་གྱི་དངོས་པོ་ལས་བྱུང་བ་མིན་པ་ལྟར་གོ་དགོས་སོ། །
རྫོགས་ཆེན་ལྟ་བ་ཡེ་ཤེས་གཏིང་རྫོགས་ཀྱི་རྒྱུད་ལས། ཡེ་ནས་གནས་པའི་རང་བྱུང་སྙིང་པོ་འདི། །རྒྱུ་ལས་མ་བྱུང་རྐྱེན་གྱིས་མ་བསྐྱེད་པས། །རྩོལ་བ་གང་ཡང་མ་བྱས་ཆོས་སྐུ་རུ། །རང་བྱུང་ཡེ་ཤེས་ཡིན་པར་ཡིད་ཀྱང་ཆེས། །ཞེས་དང་། རིག་པ་རང་ཤར་ཆེན་པོའི་རྒྱུད་ལས། བརྗོད་པའི་མཐའ་དང་བྲལ་བའི་ཆོས་སྐུ་ཆེན་པོ་འདི། །ཀུན་ལ་གནས་ཏེ་ཀུན་གྱིས་རྟོགས་པ་མེད། །ཡིད་མེད་སེམས་མེད་མ་རིག་འཁྲུལ་བ་མེད། །
ཞེས་དང་། རིག་པ་འགྱུར་མེད་ཤེས་ན་ཆོས་རྣམས་ཀུན་གྱི་འབྲས་བུ་ཡིན། །རིག་པ་སེམས་མེད་ཤེས་ན་ཆོས་རྣམས་ཀུན་གྱི་དྲི་མེད་ཡིན། །རིག་པའི་འགྲོགས་ཟླ་ཤེས་ན་ཆོས་རྣམས་ཀུན་གྱི་སྤང་བྱ་ཡིན། །རིག་པ་ཡིད་མེད་ཤེས་ན་ཆོས་རྣམས་ཀུན་གྱི་གཞི་མེད་ཡིན། །ཞེས་དང་། འགྱུར་མེད་བྱང་ཆུབ་སེམས་ལ་འཁྲུལ་བ་ག་ལ་ཡོད། །
འཁྲུལ་མེད་བྱང་ཆུབ་སེམས་ནི་འགྲོ་བ་ཡོངས་ལ་ཁྱབ། །བྱང་ཆུབ་སྙིང་པོ་སངས་རྒྱས་ཀུན་དང་མཉམ། །རང་རིག་སྒྲོན་མ་རང་སྣང་འོད་ཀྱི་ཡུལ། །ཀུན་ལ་གནས་ཏེ་རང་གསང་ཐབས་ཀྱིས་ཆོད། །དུས་གསུམ་སངས་རྒྱས་དགོངས་པའི་མཆོག་དོན་ཡིན། །
སངས་རྒྱས་ཀུན་དང་མི་གཡོ་མཉམ་པར་གནས། །ཞེས་གསུངས།དེ་ལྟར་གཞི་གནས་གཉུག་མའི་རིག་པ་རང་བྱུང་གི་ཡེ་ཤེས་དམིགས་གཏད་མེད་པའི་ཆོས་ཉིད་དེ་ལས་ནམ་ཡང་གཡོས་པ་མེད་བཞིན། རང་མདངས་ལྷུན་གྲུབ་ཀྱི་སྣང་བ་རང་ཤར་བ་རྣམས་དང་། འོད་གསལ་བའི་རྟགས་སྣང་རྣམས་ཀྱང་ཐབས་ལས་མངོན་དུ་སྣང་ཞིང་། དེའི་ཚེ་ཤེས་རབ་རང་བྱུང་གི་སྒྲོན་མས་ཡུལ་དང་ཡུལ་ཅན་གྱི་གཟུང་འཛིན་མེད་པར་ཆོས་ཉིད་ཀྱི་གདངས་སུ་ཤེས་པ་ནི་ཐོད་རྒལ་གྱི་ཉམས་ལེན་ཡིན་ལ། དེ་དག་གི་འཆར་གཞི་གཞིར་གནས་གཉུག་མའི་རིག་པ་ཡིན་ཏེ། རྒྱུད་སྔ་མ་ལས།
རྟོགས་པར་བྱེད་པ་ཤེས་རབ་སྟེ། །ཞེས་དང་། སེམས་དང་བག་ཆགས་སངས་རྒྱས་དངོས་མ་ཡིན། །རིག་པའི་ཡེ་ཤེས་སེམས་དང་བག་ཆགས་བྲལ། །ཞེས་དང་། རང་བྱུང་གི་ཡེ་ཤེས་ལ་ཚིག་མེད་དོ། །ཡི་གེ་མེད་དོ། །ས་དང་ལམ་མེད་དོ། །ཡིད་མེད་དོ། །
ཉམས་མེད་དོ། །དེའི་ཕྱིར་ན་རྒྱ་ཆད་ཕྱོགས་ལྷུང་མེད་པའི་ལྟ་བ་ཞེས་བྱའོ། །དེ་ཡང་འདི་ལྟ་སྟེ། རྒྱ་མ་ཆད་པའི་ཡེ་ཤེས་སོ། །ཕྱོགས་ལྷུང་མེད་པའི་ལྟ་བ། ཀུན་ཏུ་ཁྱབ་པའི་ཆོས་ཉིད། ཐོགས་པ་མེད་པའི་ཤེས་རབ། འཛིན་པ་མེད་པའི་རང་གྲོལ། རྟོག་པ་མེད་པའི་རང་གདངས། འགག་པ་མེད་པའི་ཡེ་ཤེས། ཆགས་པ་མེད་པའི་འོད་ལྔ།
རང་སར་གྲོལ་བའི་ཆོས་ཉིད། ལྷུན་གྱིས་གྲུབ་པའི་སངས་རྒྱས། སེམས་དང་བྲལ་བའི་རིག་པ། དབུགས་དང་བྲལ་བའི་སངས་རྒྱས། གསལ་ལ་རྟོག་པ་མེད་པའི་བསྒོམ་པ། འཛིན་ཆགས་མེད་པའི་སྤྱོད་པ། ཞེ་འདོད་མེད་པའི་ལྟ་བ། དེ་ཉིད་མཐོང་པའི་འབྲས་བུ། བསྒྲུབ་ཏུ་མེད་པའི་ཕྲིན་ལས། རང་དག་ཆེན་པོའི་ཡེ་ཤེས་སོ། །ཞེས་དང་།
ཡིད་ལ་འགྱུ་བྱེད་ཡོད་པའི་ཕྱིར། སངས་རྒྱས་ཀྱི་ལམ་ལ་སྒྲིབ་པ་ཡིན་ནོ། །ཞེས་དང་།
མཚན་མ་བློ་ཡི་དྲི་མ་ག་ལ་ཡོད། །དྲི་མེད་དག་པ་རིག་པ་ཡེ་ཤེས་སྐུ། །རང་རིག་བྱང་ཆུབ་མཚན་མའི་དངོས་བྲལ་བས། །རིག་པའི་ཡེ་ཤེས་ཅི་ཡང་མ་ཡིན་ནོ། །
རྒྱུ་རྐྱེན་གཉིས་སུ་གང་ལྟ་བ། །འདུས་མ་བྱས་ལ་རྒྱབ་ཀྱིས་ཕྱོགས། །ཡང་དག་དོན་ལ་སྒྲོ་སྐུར་བཏབ། །རང་གིས་རང་བསླུས་སྙིང་རེ་རྗེ། །ཞེས་དང་། ཇི་བཞིན་རང་སར་བཞག་པ་ཡིས། །རིག་པ་ནམ་མཁའ་ལྟ་བུ་ལ། །འཕོ་འགྱུར་མེད་པའི་དོན་ཤར་བས། །
དེ་ལ་ཡེངས་དང་མ་ཡེངས་མེད། །ཇི་ལྟར་བྱས་ཀྱང་དེ་ཡི་ངང་། །ཞེས་དང་། རྫོགས་པ་ཆེན་པོ་རྗེ་བཙན་དམ་པ་ལས། ངོ་བོ་བསྟན་དུ་མེད་པ་འདུས་མ་བྱས། །ཚིག་ལས་འདས་པ་སྙིང་པོ་བྱང་ཆུབ་སེམས། །ཞེས་དང་། ཀུན་བྱེད་རྒྱལ་པོ་ལས། རང་བྱུང་རྒྱུ་རྐྱེན་མེད་པར་བྱུང་བ་ཡིན། །ཡེ་ཤེས་འགག་པ་མེད་པར་གསལ་བ་ཡིན། །ཞེས་དང་། ང་ཡི་རང་བཞིན་རིག་གྱུར་ན། །ཆོས་རྣམས་ཐམས་ཅད་རིག་འགྱུར་བས། །
ཀུན་གྱི་སྙིང་པོ་བྱང་ཆུབ་སེམས་འདི་ནི། །རང་བཞིན་སུ་ཡིས་བཙལ་ཞིང་སྒྲུབ་མི་དགོས། །ང་ཡི་རང་བཞིན་ཀུན་དཔེ་ནམ་མཁའ་འདྲ། །ནམ་མཁའ་དག་ལ་ཀུན་ཀྱང་རྩོལ་མི་བྱེད། །ཅེས་དང་། ང་ནི་ཡེ་ནས་གཟུང་འཛིན་བྲལ་བའི་ཕྱིར། །ཕྲ་བ་ཞེས་ནི་མིང་དུ་གདགས་སུ་མེད། །ང་ནི་ཡེ་ནས་རང་བྱུང་ཡེ་ཤེས་ལ། །ང་ལ་གཞན་གྱིས་གཏན་ལ་དབབ་ཏུ་མེད། །ཅེས་དང་། སློབ་དཔོན་ཚད་མར་མ་གྱུར་སྤྲེའུ་འདྲའི་ལུང་། །
བསྟན་དང་ལམ་ནོར་རྟོག་པས་ཟིན་ཏ་རེ། །དེ་བས་གསེར་ལ་ནག་མཚུར་གཏོང་བ་ཡིས། །སློབ་དཔོན་ཡང་དག་སྟོན་པའི་རིན་ཆེན་མཛོད། །རིན་ཆེན་དཔག་ཏུ་མེད་པས་བསླུ་བར་འོས། །ཞེས་དང་། ཡོ་ག་ཤིན་ཏུ་རྣལ་འབྱོར་རྫོགས་ཆེན་ལ། །རྒྱུ་དང་འབྲས་བུ་ཡོད་ཟེར་སྨྲ་བྱེད་པ། །དེ་ནི་རྫོགས་ཆེན་རྟོགས་པའི་དོན་མི་ལྡན། །ཀུན་རྫོབ་དོན་དམ་གཉིས་སུ་སྨྲ་བྱེད་ན། །སྒྲོ་དང་སྐུར་བ་འདེབས་པའི་ཚིག་ཡིན་ཏེ། །
ཞེས་གསུངས། དེ་ལྟར་རྫོགས་ཆེན་སེམས་ཀློང་མན་ངག་གི་རྒྱུད་རྣམས་སུ་སེམས་རིག་ཤན་ཕྱེས་ནས་ཡེ་ཤེས་འདུས་མ་བྱས་ལ་ལམ་དུ་བྱེད་ཅིང་། རྣམ་ཤེས་འདུས་བྱས་ཀྱི་ཆ་ལ་ལམ་དུ་མི་བྱེད་པ་འབྲས་བུ་རྩོལ་མེད་ལམ་བྱེད་ཨ་ཏི་ཡོ་གའི་ལམ་ཡིན་པས་ལུང་འདི་ཙམ་ལས་ཡི་གེ་མང་བས་མ་བྲིས་ཀྱང་། འདི་ཙམ་གྱིས་གོ་ནུས་སོ། །
རྫོགས་པ་ཆེན་པོའི་རྒྱུད་དུ་མ་ཟད་ལུང་ཨ་ནུ་ཡོ་གའི་ཆོས་སྡེ་མདོ་དགོངས་པ་འདུས་པ་ལས་ཀྱང་། སེམས་ཀྱི་རང་བཞིན་གནས་ལུགས་འོད་གསལ་བ་ཉིད་གཏན་ལ་ཕབ་པ་ནི། སེམས་ཀྱི་རང་བཞིན་གང་ཡིན་པ་དེ་ནི་རྡོ་རྗེ་སེམས་དཔའི་རང་བྱུང་གི་ཡེ་ཤེས་ཡིན་ལ། ཡེ་ཤེས་དེ་ནི་ནམ་མཁའི་རང་བཞིན་ཏེ། རང་བཞིན་མེད་པའི་ཕྱིར་རོ། །
ཞེས་དང་། ལང་ཀའི་བདག་པོ་སེམས་ཀྱི་དེ་བཞིན་ཉིད་གང་ཡིན་པ་དང་། རྡོ་རྗེ་སེམས་དཔའི་དེ་བཞིན་ཉིད་གང་ཡིན་པ་འདི་གཉིས་སུ་མེད་དེ་གཉིས་སུ་བྱར་མེད་དོ། །ཞེས་དང་།
ཇི་བཞིན་པ་ཡིན་ལ། སེམས་ཅན་ཀུན་གྱི་སེམས་ཀྱི་དེ་བཞིན་ཉིད་ཀྱང་དེ་ལྟར་མ་བྱས་མ་བསླད་སོགས་ནས། ཡེ་ཇི་བཞིན་པར་གསུངས་སོ། །ཀྱེ་ལང་ཀའི་བདག་པོ།
ཞེས་དང་། སེམས་ཀྱི་དེ་ཁོ་ན་ཉིད་ནི། རྣམ་པར་དག་པའི་སྒོ་ཡིན་ནོ། །ཆོས་སྣང་བའི་སྒོ་ཡིན་ནོ། །ཆོས་ཀྱི་དབྱིངས་ཡིན་ནོ། །ཞེས་དང་།
གསང་བའི་དབྱིངས་དེ་ནི་རང་རིག་པའི་ཕྱིར། རང་བྱུང་གི་ཡེ་ཤེས་ཞེས་བྱ་སྟེ་ཞེས་སོགས་སེམས་ཀྱི་དེ་ཁོ་ན་ཉིད་རྒྱས་པར་གསུངས། གང་ཆོས་ཐམས་ཅད་ཀྱི་རྩ་བ་ཞེས་བྱ་བ་ནི་བྱང་ཆུབ་ཀྱི་སེམས་སོ། །ཐབས་ཆེ་ཚེག་ཆུང་དོན་དཔག་མེད། །བྱ་སླ་དཔག་དཀའ་མན་ངག་གོ །ཞེས་དང་། དེས་ན་དམ་པ་འདུས་པའི་དགོངས་པ་རྣམས། །དོན་དམ་མ་བཅོས་སེམས་ཉིད་དེ་ལ་འདུས། །སེམས་ཀྱི་རང་བཞིན་མ་བྱས་རང་བྱུང་བས། །ཏིང་ངེ་འཛིན་ཞེས་དམིགས་པ་ཀུན་དང་བྲལ། །འདི་ལྟར་ངེས་པའི་བྱང་ཆུབ་སེམས་དེ་ལ། །བགྲོད་པའི་གནས་དང་ལྟ་བའི་ཡུལ་མེད་པས། །
མཚན་མ་ཀུན་སྤང་སྐྱོན་ཡོན་ཡོང་ཡེ་མེད། །ཚོགས་ཆེན་གཉིས་རྫོགས་ཐེ་ཚོམ་ཀུན་ཆད་ཅིང་། །བླ་མེད་རྫོགས་པ་ཆེན་པོར་ལ་བཟླས་པའོ། །ཞེས་དང་།
ཀུན་འདུས་གསང་བའི་དགོངས་སྤྱོད་ཟབ་མོ་ནི། །རང་བྱུང་རང་རིག་མངོན་སུམ་སྣང་དུས་ན། །རང་བྱུང་ཡེ་ཤེས་དེ་ཉིད་མཐོང་ཞེས་བྱ། །དེ་ལྟར་དགོངས་པ་དམ་པ་མཐོངས་པའི་ཚེ། །རྟོག་ཚོགས་མུན་སངས་མཐོང་ཡུལ་འདས་པ་སྟེ། །བྱ་མེད་སྣང་མེད་མི་བཙལ་བཞག་པའོ། །ཞེས་དང་། ཆོས་ཀུན་རང་བྱུང་རང་རིག་ཡེ་ཤེས་སྣང་། །དེ་དོན་མ་བྱུང་མ་སྐྱེས་མི་སྐྱེ་སྟེ། །རྒྱུ་དང་འབྲས་བུར་བཏགས་པ་ཡོང་ཡེ་མེད། །
ཞེས་གསུངས། དེ་བཞིན་དུ་སྒྱུ་འཕྲུལ་གསང་བ་སྙིང་པོ་ལས་ཀྱང་། གཞི་རྩ་མེད་ཉིད་སེམས་ཉིད་ནི། །ཞེས་སོགས་ཀྱིས་སེམས་ཀྱི་རང་བཞིན་གཏན་ལ་ཕབ་པ་དང་། སྒྱུ་འཕྲུལ་ཐལ་བ་ལས། བདེ་བ་ཆེན་པོའི་རང་བཞིན་ནི། །དངོས་པོ་མ་ཡིན་དངོས་མེད་མིན། །དབུ་མ་ཙམ་དུའང་མ་དམིགས་པས། །བདེ་ཆེན་ཕྱག་རྒྱ་ཆེན་པོར་བཤད། །
ཅེས་དང་། གསང་བ་འདུས་པ་ལས། བདག་དང་ཕུང་པོ་རྣམ་རིག་གིས། །ཆོས་བདག་མེད་པ་མཉམ་ཉིད་པས། །རང་སེམས་གདོད་ནས་མ་སྐྱེས་པ། །སྟོང་པ་ཉིད་ཀྱི་མཚན་ཉིད་དོ། །ཞེས་དང་།
ཀྱེ་རྡོ་རྗེ་ལས། ཏིང་འཛིན་འདི་ནི་ཆེས་ཕྲ་ཞིང་། །རྡོ་རྗེ་ནམ་མཁའི་དཀྱིལ་ལྟ་བུ། །
མདོར་བསྡུ་ན། གླང་པོ་རབ་འབོག་གི་རྒྱུད་ལས། སེམས་ཀྱི་རང་བཞིན་ཆོས་དབྱིངས་ནམ་མཁའ་ཆེ། །ཆོས་རྣམས་རྣམ་དག་ཡེ་ནས་འོད་གསལ་ཞིང་། །རྣལ་འབྱོར་ཉིད་དབྱིངས་སྨྲ་བསམ་ལས་འདས་པ། །མཉམ་ཉིད་བྱང་ཆུབ་སེམས་ལ་རྟག་ཏུ་འདུད། །
ཅེས་གསུངས་པ་འདི་ལྟ་བུ་ཞིག་གཏན་ལ་ཕེབས་ན་རྫོགས་ཆེན་གྱི་ལམ་ཡིན་གྱི་དེང་སང་འགྱ་བ་མདོ་སྔགས་པས་དགེ་ཕྱོགས་པའི་གསང་འདུས་རིམ་ལྔའི་སེམས་དབེན་སྒོམ་པའི་འོད་གསལ་གྱི་སྐབས་སུ་གཉུག་སེམས་ཞེས་པ་ཕྲ་ཡིད་ཡིན་ཞེས་གཞན་གྱི་ཟེར་སྒྲོས་ལ་འཇུས་ནས། དེ་ལས་བརྩམས་སྟེ་རྫོགས་ཆེན་གྱི་རིག་པ་ངོ་སྤྲད་རྒྱུ་དེ་ཕྲ་བའི་ཡིད་ཡིན།
ཅི་ཕྱིར་མ་འོངས་དུས་རྣམས་སུ། །གཡོན་ཅན་བཅོས་མའི་གསང་ཚིག་གིས། །དྲི་མེད་གསང་བའི་བསྟན་པ་རྣམས། །དཀྲུག་འགྱུར་བཀའ་བསླད་གཞུང་བོར་ནས། །དོན་མེད་ལོག་ཆོས་རྒྱས་པར་འགྱུར། །ཞེས་དང་། གང་དུ་དམུས་ལོང་ལམ་ཞུགས་པ། །
ཐོས་བསམ་པས་ནི་ངོམས་པར་རིང་། །ཤེས་ནས་མི་སྒྲུབ་ཡལ་བར་འདོར། །གོང་འོག་གཞུང་གི་བསྲེས་ཏེ་བསླད། །བཀའ་མིན་མི་ཆོས་དོན་དུ་བྱེད། །མན་ངག་ཟབ་མོ་ཟོང་དུ་འཚོངས། །ཚིག་ཉུང་ཟབ་མོ་གཏིང་ཕྱིན་ལ། །ཤ་ཐང་མི་བྱེད་སྦོམ་ཞེས་ཁྲོ། །
གདམས་ངག་བློས་ཆུད་མི་གཟོན་པར། །དེ་ཉིད་རྟོགས་པར་བྱེད་པ་ལ། །ཡིད་མི་ཆེས་པས་རིགས་པ་འཛུགས། །མང་པོར་བཤད་ཀྱང་དོན་མེད་ལ། །མཁས་པ་ཡིན་ཞེས་ཡོན་ཏན་བརྗོད། །བླ་མ་སྨོད་པའི་གང་ཟག་ལ། །ཁོ་བདེན་ཟེར་ཞིང་རྗེས་སུ་འཇུག །
གསང་བའི་མན་ངག་མ་གོ་བར། །སློབ་བུས་མ་བྱས་སློབ་དཔོན་འཁངས། །ཁུངས་ནས་བརྒྱུད་པའི་མན་ངག་ལ། །མ་ནོར་ཡིན་པར་མི་བརྩི་བར། །རང་བཟོ་ཁ་ཚབས་བསྲེས་པ་ལ། །ཡིད་ཆེས་བྱེད་ཅིང་དམ་པར་འཛིན། །ལྟ་དམན་རྣམས་ཀྱི་ངོ་སྲུང་བྱེད། །དེ་ལྟ་བུ་ཡི་དུས་བྱུང་ཚེ། །དོན་བསྟན་སྐད་ཅིག་དེ་ཉིད་ལ། །རྒྱུད་ལུང་སངས་རྒྱས་སྐྲག་ཅིང་སྡངས། །ཉན་ཐོས་མདོ་སྡེ་བརྒྱལ་ཞིང་འབོགས། །ལྷ་དང་ལྷ་མིན་སྲིན་པོའི་ཚོགས། །སྒྲོ་སྐུར་འདོགས་པའི་གང་ཟག་རྣམས། །འདི་ལ་ཚེ་ཡི་བར་ཆད་དང་། །
གཏན་དུ་དམྱལ་བ་ཆེན་པོར་ལྷུངས། །འཇིགས་པ་སྣ་ཚོགས་དེ་ལ་འོངས། །མགོ་ལུས་ཚལ་བ་སྟོང་དུ་འགས། །རིག་འཛིན་རྣམས་ཀྱིས་སྤོང་བར་འགྱུར། །དེ་ཕྱིར་ཤིན་ཏུ་གསང་བའི་དོན། །སྣོད་ལྡན་སློབ་བུ་མི་རྙེད་དཀོན། །ཞེས་དང་། མན་ངག་རྫོགས་ཆེན་བསྟན་པ་འབྱུང་། །ངེས་དོན་ལྟ་བ་འཆད་པ་ལ། །ལྟ་དམན་ཚུལ་འཆོས་སྡེ་བ་ནི། །
རྩོད་པ་འཕེལ་བ་ཉིད་དུ་འགྱུར། །གཞན་གྱིས་ནུབ་པར་མི་འགྱུར་ཏེ། །སེང་གེའི་ཁོག་པ་རང་འཇིག་ལྟར། །ང་ཡི་སྲས་སུ་ཁས་བླངས་པས། །གསང་བའི་ལུང་འདི་ནུབ་པར་བྱེད། །དེ་ཡང་ཇི་ལྟར་འགྱུར་ཞེ་ན། །སོགས་རྒྱ་ཆེར་གསུངས་པ་དང་།འཇིག་རྟེན་ལོག་པའི་ཤེས་པ་ཡིས། །འོད་གསལ་རིག་པ་ཉིད་བསྒོམས་ཀྱང་། །འགྲུབ་པར་མི་འགྱུར་ཚེ་ཆད་འགྱུར། །ཞེས་དང་། ཡེ་ཤེས་གསང་བའི་སྒྲོན་མ་རིན་པོ་ཆེ་མན་ངག་གི་རྒྱུད་ལས། གྲུབ་མཐའ་ལོག་པ་ཆོས་ཀྱི་བདུད། །ངོ་བོ་མེད་ལ་དམིགས་འཛིན་བྱས། །
དེ་ལ་རྫོགས་པ་ཆེན་པོ་ཟེར་བ་དབང་བཞི་པའི་རྟོགས་དོན་རིག་སྟོང་གི་ཡེ་ཤེས་ཡིན་ལ། བླ་མས་ངོ་སྤྲད་རྒྱུ་དང་ལམ་གཏན་ལ་དབབ་བྱ་འདི་ཡིན་པས། འདུས་བྱས་ཡིན་མིན་དཔྱད་གཞི་འདི་ཡིན་ལ། འདི་སེམས་ཀྱི་ཆོས་ཉིད་རང་བྱུང་གི་ཡེ་ཤེས་ཡིན།
དེ་ཆོས་ཀྱི་དབྱིངས་ལས་ཐ་དད་དུ་མེད་དེ། །ཆོས་ཀྱི་དབྱིངས་རང་འོད་གསལ་བ་ཡིན་པས་དེ་སེམས་ཀྱི་ཆོས་ཉིད་དུ་ཡེ་ནས་བཞུགས་པའི་གནས་ལུགས་ཡིན་པས་འདུས་མ་བྱས་ཆེན་པོ་ཟུང་འཇུག་ཡིན་ཅིང་། གནས་ལུགས་དེའི་དབང་དུ་བྱས་ན་དུས་གསུམ་གྱི་ཆོས་ཐམས་ཅད་མཉམ་པ་ཉིད་འཕོ་འགྱུར་མེད་པ་ལས། དུས་གསུམ་དང་གཉིས་ཆོས་ཀྱི་སྤྲོས་པ་མེད་པར་གོ་དགོས་ཀྱི། འདུས་བྱས་སྐད་ཅིག་མའི་རྣམ་ཤེས་ཞིག་ཆོས་ཐམས་ཅད་ཀྱི་གནས་ལུགས་མ་ཡིན་ལ། དེ་ངོ་སྤྲད་པས་དེ་ཁོ་ན་ཉིད་ཅི་ལ་རྟོགས།
ཡིད་ཕྲ་བ་གཉུག་སེམས་ཡིན་ན། ཡེ་ཐོག་གཞིའི་འོད་གསལ་ཡིན་དགོས་ཏེ། དུས་གསུམ་འཕོ་འགྱུར་མེད་པའི་ཆོས་ཉིད་གཉུག་མ་ཡིན་པའི་ཕྱིར། དེ་ཡིན་ན་ཡེ་ཐོག་གཞིའི་འོད་གསལ་གྱི་དུས་ན། སངས་རྒྱས་མེད་ཅིང་སེམས་ཅན་མེད། །ཅེས་གསུངས་ཏེ་གཞི་ཙམ་ལ་འཁྲུལ་བ་མེད་ལ། འཁྲུལ་བ་ལོག་པའི་ཆ་ནས་གྲོལ་བ་ཞེས་བཏགས་པའང་མེད་པར་གསུངས་ན། ཡིད་ཕྲ་བ་ཡོད་ན་སེམས་ཅན་ཅིའི་ཕྱིར་མ་ཡིན་ཏེ།
གཟུགས་མེད་དང་འདུ་ཤེས་མེད་པའི་སེམས་ཅན་བཞིན། དེས་ན་འཁྲུལ་བ་ཡོད་ལ་གྲོལ་བ་མེད་པར་འདོད་དགོས་སོ། །ཡེ་ཐོག་དུས་ན་ཡིད་ཕྲ་བ་དེ་ངར་འཛིན་ཅན་དང་གཉིས་འཛིན་ཅན་ཡིན་ནམ་མིན། ཡིན་ན་སྒྲིབ་བཅས་འཁོར་བའི་སེམས་ཡིན་གྱི་སྒྲིབ་བྲལ་འོད་གསལ་བའི་སེམས་ག་ལ་ཡིན། གཉུག་སེམས་གཤིས་ལ་སྒྲིབ་པ་ཡོད་ན་གཉུག་སེམས་འཁོར་བས་བསྡུས་ཀྱི་མྱང་འདས་ཀྱིས་མ་བསྡུས་པར་འགྱུར་རོ། །དེ་ལྟར་ན། སེམས་ཀྱི་རང་བཞིན་འོད་གསལ་གང་ཡིན་པ། །སོགས་གོང་དུ་དྲང་བའི་ལུང་དང་འགལ་ལོ། །
མདོར་ན་རང་སེམས་ཡིན་པ་སྐྱེ་བ་མེད་པས་དངོས་མཚན་སྤྲོས་པ་ཀུན་ལས་འདས་ཏེ་སྟོང་པ་ཉིད་ཡིན་ཡང་། རིག་གདངས་ཀྱི་གོ་མ་འགགས་པ་ཙམ་ལས་སྟོང་པ་རྐྱང་པ་དང་། དེ་ཤེས་མཁན་གྱི་བློ་ཞིག་ཐ་དད་དུ་མེད། སེམས་ཉིད་རང་སྟོང་། སྟོང་ཉིད་རང་གསལ། གསལ་སྟོང་དབྱེར་མེད། གཟུང་འཛིན་གྱི་རྟོག་པ་གཏན་མེད་པ།
ཡེ་ནས་གཤིས་ཀྱིས་དེ་ལྟར་གྱུར་བའི་ཆོས་ཉིད་དེ་ལྟ་བུ་ལ་གཉུག་སེམས་ཞེས་བརྡ་བཏགས་ཀྱི། དེ་ལ་ཤེས་བྱེད་སེམས་དང་། ཤེས་བྱ་སྟོང་ཉིད་གཉིས་སུ་ཡེ་ནས་མ་གྲུབ་པས། ཟུང་འཇུག་འདུས་མ་བྱས་ཆེན་པོ་སྟེ། ཆོས་ཉིད་ལ་རྒྱུ་རྐྱེན་དང་སྐྱེ་འགག་མེད་པས་འདུས་མ་བྱས་ཡིན་ཡང་། དངོས་མེད་འདུས་མ་བྱས་མིན་ནོ། །གདོད་ནས་སྐྱེ་བ་མེད་པ་ཡི། །རིག་གདངས་འོད་གསལ་ཆེན་པོ་ལ། །འདུས་བྱས་སྐྱེ་འགག་སྐད་ཅིག་མའི། །རྒྱུན་མེད་དུས་གསུམ་མཉམ་པ་ཉིད། །རྟོག་མེད་སྤྲོས་མཚན་གང་ཡང་མེད། །དེ་ལྟར་དུས་གསུམ་ཀུན་ཏུ་ཡང་། །དེ་ལས་འཕོ་འགྱུར་ཡོད་མིན་པས། །
འདུས་བྱས་སྐད་ཅིག་སྐྱེ་འགག་གི །སེམས་ནི་གློ་བུར་པ་ཡིན་པས། །གཉུག་མ་ཉིད་དུ་མི་རུང་ངོ་། །འདི་ལ་དགོངས་ནས་མདོ་ལས་ཀྱང་། །རྣམ་ཤེས་མི་རྟག་ཡེ་ཤེས་རྟག །
གཞི་གཉུག་སེམས་འོད་གསལ་ལ་འཁོར་འདས་གཉིས་མ་གྲུབ་སྟེ་གཉིས་ཆོས་ཀྱི་མཚན་མ་ཡེ་ནས་མེད་པའི་རིག་སྟོང་དབྱེར་མེད་ཀ་དག་འོད་གསལ་ཆེན་པོ་ཐིག་ལེ་ཉག་གཅིག་ཡིན་ཡང་། རང་བཞིན་འོད་གསལ་བའི་ངང་ནས་ཅི་ཡང་འཆར་དུ་རུང་བའི་ཕྱིར། འདི་ལ་གཞི་ཞེས་བྱ་སྟེ། རྩལ་སྣང་ཤར་ནས་གཞི་སྣང་གི་སྟེང་ནས་གྲོལ་འཁྲུལ་གྱི་ལམ་གཉིས་ཡོད་པས། གཞི་གཅིག་ལམ་གཉིས་ཞེས་གསུངས། དེས་ན་གཞི་སྣང་གྲོལ་གཞི་དང་། ཀ་དག་གྲོལ་ས་ཡིན་ཞེས་ཀློང་ཆེན་རབ་འབྱམས་གསུངས།
དེས་ན་གཞི་ཀ་དག་གི་སྟེང་ན་རྟོགས་མ་རྟོགས་དབྱེར་མེད་དོ། །སྣང་ཚུལ་གྱི་དབང་དུ་བྱས་ན། སོ་སྐྱེ་ནས་སངས་རྒྱས་ཀྱི་བར་དུ་སྤང་རྟོགས་ཇེ་བཟང་ལ་འགྲོ་དགོས་ཤིང་།
འགགས་ན་གཉུག་མ་མ་ཡིན་ཏེ་རྐྱེན་གྱིས་འགྱུར་བའི་ཕྱིར་རོ། །མ་འགགས་ན་འདུས་བྱས་གཉུག་མའི་སེམས་དེ་ཕུང་པོ་ལྷག་མེད་ཀྱི་དུས་ན་སྐད་ཅིག་མའི་རྒྱུན་ཡོད་ཅིང་།
འདུས་བྱས་དངོས་པོ་དང་འདུས་མ་བྱས་དངོས་མེད་གཉིས་ཀར་མི་དམིགས་ཏེ། ཆོས་ཉིད་འདུས་བྱས་དང་འདུས་མ་བྱས་ཀྱི་མཐའ་ལ་མི་གནས་པ་སོ་སོ་རང་གིས་རིག་པར་བྱ་བ་ཡིན་ཅིང་། དེ་དུས་གསུམ་པོ་ཀུན་ཏུ་ཡང་འཕོ་འགྱུར་མེད་མོད་ཀྱི། དེའི་ཚེ་ན་ཚོགས་བརྒྱད་ཀྱི་རྣམ་ཤེས་གཟུང་འཛིན་གཉིས་སྣང་གི་བག་ཆགས་སམ། ཐབས་ལམ་པའི་ཆོས་སྐད་ལྟར་ན། སྣང་གསུམ་འཕོ་བའི་བག་ཆགས་མ་ཟད་པའི་གང་ཟག་ཡིན་པས།
གདོད་མའི་ཆོས་ཉིད་གློ་བུར་གྱི་དྲི་མ་ལས་མ་གྲོལ་བའི་ལམ་གྱི་སྐབས་སུ་སྒོམ་པ་པོའི་རྒྱུད་མཉམ་རྗེས་ཐམས་ཅད་སྐད་ཅིག་མའི་རྒྱུན་ཅན་དུ་སྣང་བ་ལས་མི་འདའ་བས་སྣང་ཚུལ་ལ་འདུས་བྱས་སུ་བརྗོད་དོ། །
སྣང་གསུམ་འཕོ་བའི་བག་ཆགས་ཟད་ནས་གདོད་མའི་ཆོས་ཉིད་མངོན་དུ་གྱུར་པ་སངས་རྒྱས་ཀྱི་དུས་ན། ཆོས་ཀྱི་དབྱིངས་དེ་ལས་ནམ་ཡང་མི་གཡོ་བའི་རྡོ་རྗེ་ལྟ་བུ་རྟག་པ་ཆེན་པོ་ཡེ་ཤེས་ཀྱི་སྐུ་ནི་འདུས་མ་བྱས་ཆེན་པོ་ཡིན་ཏེ་འདུས་བྱས་མ་ཡིན་མོད།
འདི་ལ་སྣང་ཚུལ་གྱི་དབང་དུ་བྱས་ན། སྡར་ལམ་སྒོམ་པའི་བྲལ་འབྲས་ཡིན་པའི་ཆ་ནས་གསར་བྱུང་དང་། གདུལ་བྱ་རྣམས་ལ་ཕྲིན་ལས་རིམ་ཅན་དུ་འཇུག་པའི་ཆ་ནས་འདུས་བྱས་ལྟ་བུར་འཇོག་པ་སོགས་ལུང་སྤྱི་ལ་གྲགས་པ་ལྟར་སོ་སོའི་དགོངས་དོན་ཤན་ཕྱེད་ན་ཐེ་ཚོམ་གྱི་དྲྭ་བ་བྲལ་བར་འགྱུར་རོ། །དེ་ལྟར་ཡང་གཞན་ཕལ་མོ་ཆེས་སངས་རྒྱས་ཀྱི་སྐུ་དང་ཡེ་ཤེས་ངོ་བོ་མི་རྟག་ལ་རྒྱུན་གྱི་རྟག་པར་འདོད། སྐུ་དང་ཡེ་ཤེས་རྣམ་ཀུན་མཆོག་ལྡན་འབྲས་བུའི་སྟོང་ཉིད་ཀྱི་རང་བཞིན་དུ་འདོད་པ་དག་གིས།
གདུལ་བྱའི་ཁམས་ལ་རྒྱལ་བས་ལེགས་ཕབ་ཀྱང་། །སྐལ་ངན་བ་ཚྭས་རྙོགས་འདིས་མ་རུང་བྱས། །སྤྲོས་ཀུན་ཀ་ནས་དག་ཕྱིར་ཡོད་མཐའ་སངས། །ལྷུན་གྲུབ་རང་འོད་གསལ་བས་ཆད་མཐའ་སེལ། །གཉིས་སུ་བརྗོད་ཀྱང་གཉིས་མེད་མཉམ་པ་ཉིད། །
༡ ཐབ་ཀའི་མིང་གི་རྣམས་གྲངས་དང་མིང་འདོགས་མི་འདྲ་བ། དངོས་མིང་། ཐབ་ཀ་དང་། སྒྱིད་པུ། ཇ་ཐབ། སྒྱིད་པུ་སུམ་ཐབ། ཡང་ཆེ་ཆུང་གི་དབང་གིས་ཐབ་ཆེན་དང་ཐབ་ཆུང་དང་། འབྲོག་ཐབ་དང་རོང་ཐབ། རྟ་ཐབ། ཡང་དམིགས་བསལ་གྱི་མི་སྣས་རྩ་འཛུགས་འོག་བཅས་པ་དཔེར་ན་བཙན་ཐབ་གླིང་བཞི་མ་དང་། རུས་རྒྱུད་ཀྱི་ཐབ་ཀ་འབྲོ་ཐབ་འབྲོང་གཡགས་མ། ས་གནས་མི་འདྲ་བ་མོན་ཐབ་གླང་ཆེན་མའམ་ལྷོ་ཐབ་གླང་ཆེན་མ་སོགས་མང་།
གཉིས། བོད་ཀྱི་ས་ཁུལ་མང་ཤོས་འབྲོག་པ་ཡིན་ཞིང་འབྲོག་པ་རྣམས་རྩ་ཆུ་གང་བཟང་དང་དབྱར་དགུན་དུས་བཞིར་ཕྱུགས་བྲང་སྤོ་དགོས་པས་མ་མཐར་ཡང་ལོ་གཅིག་ལ་ཐབ་ཀ་བཞི་ལྔ་ཙམ་བཅའ་དགོས་ཀྱི་ཡོད། ཡང་འགའ་ཤས་ནི་ལོ་རེར་རུ་སྤོ་ཐེངས་ལྔ་དྲུག་ཙམ་དགོས་པའི་དབང་གིས་དེ་མཚུངས་ཀྱི་ཐབ་ཀ་ཡང་བཅའ་དགོས་ཀྱི་ཡོད།
ད་ལྟ་གསར་བཞེངས་གནང་བའི་སྔོན་གྱི་འདུ་ཁང་དེ་འདྲའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད་ལ་དེའི་གཡས་སུ་མཁའ་འགྲོ་ཡེ་ཤེས་མཚོ་རྒྱལ་དང་། གཡོན་དུ་ལྷ་ལྕམ་བེེདྷ་ར་བའི་སྒྲུབ་ཕུག་ཀྱང་མཇལ་རྒྱུ་ཡོད།།
དཀར་མཛེས་ཁུལ་དར་མདོ་རྫོང་ལྷ་སྒང་གྲོང་རྡལ་གྱི་གོ་རོ་མའི་ས་ཆའི་ཤར་སྟོད་བཞག་བྲ་དཀར་པོའི་མཐོ་ཚད་ལ་མཚོ་འཕགས༥༨༢༠ཡོད།རི་དེ་ནི་ཁམས་ཕྱོགས་ཀྱི་གནས་རི་དང་གཞི་བདག་རྩ་ཆེན་ཞིག་ཏུ་བརྩིས་ཡོད།དེ་ཡང་སྤྱིར་བཞག་བྲ་ཟེར་དོན་ནི་ཨ་མྱེ་རྨ་ཆེན་དང་ཁོང་གི་སྲས་གཉིས་ཡུལ་འདིར་ཕེབས་སྐབས་མི་ཉག་ཕྱོགས་ཀྱི་གཞི་བདག་རྣམས་འཛོམས་ནས།ཁྱེད་ཀྱི་སྲས་འདི་ཡུལ་འདིའི་གནས་བདག་དུ་བཞག་བྲ་དང་མི་བྲ་ཞེས་ཞུ་བ་ཕུལ་སྐབས་རྨ་རྒྱལ་སྤོམ་རས་བཞག་བྲ་ཞེས་པས་བཞག་བྲ་ཞེས་མིང་ཐོགས་སོ།།
གནས་འདིའི་མིང་གི་རྣམ་གྲངས་ནི།ཤར་སྟོད་བཞག་བྲ།བཞག་བྲ་ལྷ་རྩེ།མི་ཉག་བཞག་བྲ་དཀར་པོ།ཤམ་བྷ་ལ་གཉིས་པ།བསྟན་སྲུང་བཞག་བྲ་ལྷ་རྩེ།ཤར་སྟོད་ཀྱི་དུང་རི་དཀར་པོ།
གནས་རི་འདིའི་སྐུ་གསུང་ཐུགས་ཡོད་ཏན་འཕྲིན་ལས་ཀྱི་གནས་རྣམས་ནི།སྐུ་ཡི་གནས་རི་མི་ཉག་འབོ་གངས་དཀར།གསུང་གི་གནས་རི་བཞག་མོ་སྨན་བཙུན་གཞོན་ནུ།ཐུགས་ཀྱི་གནས་མཆོག་མི་ཉག་མགར་ཐར་དགོན་པ།ཡོན་ཏན་གྱི་གནས་ཕག་མོ་རི།འཕྲིན་ལས་ཀྱི་གནས་ལྷ་སྒང་གི་གནས་རྣམས་ཡིན་ནོ།།
གནས་རིའི་རྩ་བའི་ཚ་ཆུ་རྣམས་ནི།བཻ་རོ་ཚ་ཆུ།ཕོ་ལོག་ཚ་ཆུ།བརྒྱ་ཤོང་ཚ་ཆུ།མཁལ་མའི་ཚ་ཆུ།གཟེར་འཇོམས་ཚ་ཆུ།ཀུན་ཕན་ཚ་ཆུ་སོགས་ཚ་མིག་དྲུག་བདུན་ཙམ་ཡོད་པ་དེ་ནད་རིགས་ཀུན་ལ་ཕན་ནོ།།
བོད་ཡིག་ཆ་འཕྲིན་ལག་རྩལ་སྤེལ་མཁན་གྱི་ཚན་རྩལ་ལས་དོན་པ་གཅིག་གི་ངོས་ནས་བརྗོད་ན། རང་ཉིད་ལ་བོད་ཡིག་ཆ་འཕྲིན་ལག་རྩལ་འཕེལ་རྒྱས་ཀྱི་སྐལ་བ་བཟང་པོ་འདི་ཐོབ་བྱུང་།
༡ ཆོས་རྒྱལ་སྲོང་བཙན་སྒམ་པོའི་བཙུན་མོ་དང་པོ་མོང་བཟའ་ཁྲི་ལྕམ་ནི། བོད་ཡུལ་དབུས་སུ་མོང་གི་ཁྱིམ་རྒྱུད་དུ་འཁྲུངས། རྒྱལ་བོ་སྲོང་བཙན་སྒམ་པོའི་ཁབ་ཏུ་ཕྱིན། མཛད་རྗེས་གཙོ་བོར་བྲག་ཡེར་པའི་ལྷ་ཁང་བཞེངས། སྐབས་དེར་བན་བོན་གང་གི་ལུགས་ཡིན་མ་གསལ། དེང་དུས་ནང་པའི་ཆོས་ལུགས་ཀྱི་སྒྲུབ་གནས་གྲགས་ཆེ་བ་ཞིག་ཡིན།
༢ རྒྱལ་བོ་སྲོང་བཙན་སྒམ་པོའི་བཙུན་མོ་གཉིས་པ་མི་ཉག་བཟའ་རུ་ཡོང་བཟའ་ནི། མདོ་ཁམས་མི་ཉག་གི་ཡུལ་དུ་འཁྲུངས། ཆོས་རྒྱལ་སྲོང་བཙན་སྒམ་པོའི་ཁབ་ཏུ་ཕྱིན། མཛད་རྗེས་གཙོ་བོར་བྲག་མགོན་པོའི་ལྷ་ཁང་བཞེངས། ལྷ་ཁང་དེ་ཡང་ཐོག་མར་བན་བོན་གང་ཡིན་མ་ངེས་ཀྱང་ཕྱིས་ནང་པའི་ལུགས་ཀྱི་ལྷ་ཁང་ཞིག་ཡིན་པར་གྲགས།
༣ རྒྱལ་པོ་སྲོང་བཙན་སྒམ་པོའི་བཙུན་མོ་གསུམ་པ་ཞང་ཞུང་བཟའ་ལི་ཐིག་སྨན་ནི། གངས་ཏི་སེའི་ཞོལ། མཚོ་མ་ཕམ་པའི་འགྲམ་དུ་ཞང་ཞུང་རྒྱལ་པོའི་སྲས་མོ་་རུ་འཁྲུངས། སྲོང་བཙན་སྒམ་པོའི་སྲིང་མོ་སད་མ་ཀ་ཞང་ཞུང་རྒྱལ་པོའི་བཙན་མོར་ཕྱིན་པ་དང་དུས་མཚུངས་ཙམ་ན། ལི་ཐིག་སྨན་སྲོང་བཙན་སྒམ་པོའི་བཙུན་མོར་བསུས། མཛད་རྗེས་གཙོ་བོར་ཐེམ་བུ་ལྐོག་གི་ལྷ་ཁང་བཞེངས།དེ་ནི་ཞང་ཞུང་བོན་ལུགས་ཀྱི་ལྷ་ཁང་ཞིག་ཡིན་པར་གྲགས་པ་ཙམ་ལས་དེང་དུས་གནས་ཡུལ་གང་ཡིན་ཤེས་མཁན་མེད་པར་སྣང་།
༤ རྒྱལ་བོ་སྲོང་བཙན་སྒམ་པོའི་བཙུན་མོ་བཞི་བ་བལ་བཟའ་ཁྲི་བཙན་ནི། དེང་དུས་བལ་བོའི་རྒྱལ་ས་ཀ་ཏེ་མན་ཏུར་བལ་བོའི་རྒྱལ་པོ་འོད་ཟེར་ཁྲི་བཙན་གྱི་སྲས་མོ་རུ་འཁྲུངས། ཤིང་འབྲུག་སྤྱི་ལོ་༦༣༢ལོར་སྲོང་བཙན་སྒམ་པོའི་ཁབ་ཏུ་ཕེབས། མཛད་རྗེས་གཙོ་བོར་ས་ཕག་སྤྱི་ལོ་༦༣༩ལོར་ར་ས་འཕྲུལ་སྣང་གི་གཙུག་ལག་ཁང་བཞེངས། ལྷ་ཁང་འདི་ནི་བལ་བཟའ་ཁྲི་བཙུན་གྱིས་གདན་དྲངས་པའི་ཇོ་བོ་མི་བསྐྱོད་རྡོ་རྗེའི་སྐུ་རྟེན་བཞུགས་གནས་ཀྱི་ཆེད་དུ་བཞེངས་པ་སྟེ། བོད་དུ་ནང་པ་སངས་རྒྱས་པའི་ཆོས་ལུགས་ཀྱི་ལྷ་ཁང་དང་པོ་ཡིན།
༥ རྒྱལ་པོ་སྲོང་བཙན་སྒམ་པོ་བཙུན་མོ་ལྔ་པ་རྒྱ་བཟའ་ཀོང་ཇོ་ནི། རྒྱ་ནག་ཐང་གི་རྒྱལ་པོ་ཐང་ཐའེ་ཙུང་གི་སྲས་མོ་རུ་འཁྲུངས། བོད་ཀྱི་རྒྱལ་པོའི་ཁབ་ཏུ་བཞེས། མཛད་རྗེས་གཙོ་བོར་རྒྱ་སྟག་ར་མོ་ཆེའི་ལྷ་ཁང་བཞེངས། ལྷ་ཁང་འདི་ནི་ལྕགས་ཕག་སྤྱི་ལོ་༦༥༡ལོར་བཞེངས་པར་གསལ།
འདི་ནི་རྒྱ་བཟའ་ཀོང་ཇོས་གདན་དྲངས་པའི་ཇོ་བོ་ཤྰཀྱ་མུ་ནེའི་སྐུ་བརྙན་གྱི་བཞུགས་ཡུལ་གྱི་ཆེད་དུ་བཞེངས་པ་ཡིན།
དཀར་ནག་རྒྱ་དང་བལ་པོ་དང་། ལི་ཡུལ་ལ་སོགས་མཐའ་བཞིར་འབྲེལ། ཞང་གསུམ་བློན་བཞིས་གཙོ་བྱས་པའི། དགུང་ནང་བཀའ་ཡི་བློན་ཆེན་བསྐོས། དབུས་ཀྱི་མདུན་ས་ཆེན་མོ་བཙུགས། མཛངས་བློན་བཞི་པས་བརྡ་སྤྲོད་བརྩམས། ལྔ་པས་རི་ཁྱིམ་ཀླུང་དུ་ཕབ། བོད་ཀྱི་གྲོང་སྡེ་གསར་དུ་བཅོས།ལྕགས་ཁྱིར་སྲོང་བཙན་དགུང་དུ་གཤེགས།
དེ་ལྟར་ཆོས་རྒྱལ་སྲོང་བཙན་སྒམ་པོའི་སྐབས་སུ་ཤར་ཕྱོགས་ཐང་གི་རྒྱལ་ཁབ་དང་། ལྷོ་རྒྱ་གར། ལྷོ་ནུབ་བལ་པོ། ནུབ་བྱང་ལི་ཡུལ་སོགས་མཐའི་རྒྱལ་ཁམས་རྣམས་སུ་ཆོས་དང་རིག་གནས་ཀྱི་འབྲེལ་བ་བཙུགས། ལྷག་པར་དུ་རྒྱ་གར་ནས་སྤྱན་རས་གཟིགས་ཀྱི་མདོ་རྒྱུད་ཉེར་གཅིག་སོགས་གདན་དྲངས་ནས་བོད་ཡིག་ཏུ་བསྒྱུར་ནས་ནང་ཆོས་བོད་དུ་དར་བའི་དབུ་བརྙེས།
ཞང་གསུམ་བློན་བཅས་དབུས་ཀྱི་འདུན་ས་འཛིན་ཞེས་པའི་ཞང་གསུམ་བློན་དང་བཞི་ནི། ༼མཁས་པའི་དགའ་སྟོན༽ལས། སྟོད་ན་འབྲོ་རྒྱལ་མཚན་སེང་གེ སྨད་ན་མཆིམས་སྐྱེས་བཟང་སྟག་སྣ། བར་ན་སྣ་ནམ་རྒྱལ་རྒན། བློན་པོ་སྦས་སྐྱེས་བཟང་སྟག་སྣ་བཅས་ཞང་གསུམ། བློན་པོ་གཅིག་བཅས་བཞི་ལ་ཞང་གསུམ་བློན་བཞི་ཟེར།ཞེས་གསལ། ཡང༼ལྡེའུ་ཆོས་འབྱུང༽ནང་། ཞང་གསུམ་ནི། སྣ་ནམ། མཆིམས། འབྲོ་གསུམ་དང་། བློན་བཞི་ནི། ཁུ་དང་། མགར། སྦས། འགོས་བཅས་ཡིན།ཞེས་གསལ། དཔོན་རིགས་དེ་དག་གིས་གཙོ་བོར་བྱས་པའི་སྲིད་སྐྱོང་བའི་སྒྲིག་གཞི་རིམ་པ་མི་འདྲ་བ་དང་། ལས་འགན་མི་འདྲ་བའི་གྲོས་ཚོགས་ཁག་ནི།
དགུང་བློན་བཞི་ནི། སྲོང་བཙན་སྒམ་པོའི་སྐབས་སུ་དགུང་བློན་ཆེ་བ་བཞིའམ་མེད་ཐབས་མེད་པའི་བློན་ཆེན་བཞི་ནི། མགར་སྟོང་བཙན། ཐུ་མི་སམྦྷོཊ། འབྲི་སེ་རི་གུང་ཐུན། སྙགས་ཁྲི་བཟང་ཡང་སྟོན་བཅས་ཡིན། དགུང་བློན་འོས་འགན་ནི། ཕྱིའི་དགྲ་འདུལ་ཞིང་། ཆོས་དང་རིག་གནས་སྤེལ་བའི་ཐབས་ཇུས་བསྐྱང་དགོས་པའོ།
གས་ནི། ཨ་'་་ཝ་ བི་ེ་དྷཿ ཏེ་བ་སི་ི་ཾ། ཞེས་པའོ། ། ཚག་འ4ེལ་ནི། ཨ་ ནི་ལ་བའི་་གང་གས་གམ་མཚན་ེད། .
གས་ི་མགོ་འེན་ ཡང་ཡིན། '་་ཝ་ནི་རང་བཞིན། བི་ནི་@མ་པ། ེ་ནི་དག་པ། དྷ་ ཏེ་ནི་ཆོས་ཉིད། བ་སི་ི་ནི་ོ་ེའི་དངོས་བ། ཾ་ནི་གས་ི་ས་ བོན་དང་ིན་ ་^ང་མནན་ཏེ་མ_བ་མོ་'ག་མ་གམ་སོ་སོར་ེན་ ་བེང་བའོ། ། ཏིང་ངེ་འཛན་ནི། མཆོད་པའི་ཡོ་ད་@མས་ི་མ་ དག་པ་ཐམས་ཅད་ངས་ཏེ་ཉེས་ོན་དང་ལ་བར་བསམ་མོ། །
གས་ནི། ཨ་ཨ་ྀ་ཏེ་ཾ་ ཕཊ། ཞེས་པའོ། ། ཚག་འ4ེལ་ནི། ཨ་ནི་ལ་བའི་་གང་ གས་གམ་མཚན་ེད་དོ། །ཨ་ྀ་ཏེ་ནི་བད་~ིར་བར་བའོ། །ཾ་ ཕཊ་ནི་དོན་བལ་ཞིང་གསལ་བར་ེད་པའོ། ། 2ག་་ནི། ལག་པ་ གཉིས་ི་སོར་མོ་བོལ་ལ་ང་མོ་གཉིས་~ེ་མོ་ར་ནས་བཅག་ཏེ་ད}ལ་ བར་བཅིང་བའོ། ། ཏིང་ངེ་འཛན་ནི། མ4ོན་རང་རང་ཚམ་ེད་ི་ བད་~ིར་བར་བར་བསམ་མོ། །
སོ། །ལག་གཡས་མཆོག་ིན་ི་2ག་་འོ། ། ཏིང་ངེ་འཛན་ ནི། མ4ོན་སོ་སོའ་འདོད་པ་གང་ཡོད་པ་དེ་དག་བ་པར་བསམ་མོ། །
གས། ན་མ་ས་ཏ་་ག་ཏ་ ཨ་ཝ་ལོ་ཀི་ཏེ་ཨ་སཾ་བྷ་ར་སཾ་བྷ་ར་ཾ། ཞེས་པའོ། ། ཚག་འ4ེལ་ནི། ན་མཿ ནི་2ག་འཚལ། ས་ཏ་་ག་ཏ་ནི་དེ་བཞིན་གཤེགས་པ། ཨ་ཝ་ལོ་ཀི་
ཏེ་ནི་ན་ནས་གཟིགས་པ། སཾ་བྷ་ར་སཾ་བྷ་ར་ནི་ན་ནས་ཡང་དག་པར་ས་ པ་གཉིས་སོ། ། 2ག་་ནི། ལག་གཡས་ི་ོ་བོའ་་ར་ཏེ། ོ་ེ་ ་ར་ལས་མ_བ་མོ་བེངས་ནས་ས་ལ་གཏད་དེ་སེ་གོལ་གདབ་བོ། ། ཏིང་ངེ་འཛན་ནི། མཆོད་ལ་@མས་མཉེས་ཤིང་མ4ོན་ཐམས་ཅད་ལ་ ཕམ་དང་~ོད་པ་མེད་ཅིང་རང་རང་སོ་སོའ་མོས་པ་བཞིན་ཐོབ་པར་བསམ་ པའོ། །
ནང་དོན་གནད་བསྡུས། བོད་ཀྱི་གསོ་རིག་གི་དྲི་ཆུའི་བརྟག་ཚུལ་ལས་ཐོག་མར་ནད་མེད་དབང་གི་དྲི་ཆུའི་གྱུར་ཚུལ་མདོ་ཙམ་ལས་འཕྲོས་ཏེ་རིམ་བཞིན་ནད་ཅན་གྱི་དྲི་ཆུའི་གྱུར་ཚུལ་དང་། ཁ་དོག རླངས་པ། དྲི་མ། མེ་ཏོག ཀུ་ཡ། སྤྲིས་མ། ལྡོག་དུས། ལྡོག་ཚུལ། ལོག་རྗེས་བཅས་བརྟག་ཚུལ་དགུ་ཡི་སྒོ་ནས་དྲི་ཆུར་བརྟག་སྟེ་ནད་གཞི་ངོས་འཛིན་ཚུལ་སྐོར་གླེང་ཡོད།
གཉེན་སྒྲིག་པའི་དགོང་མོ་དང་ཡང་ན་ཐོག་མར་འཁྲིག་སྤྱོད་ཀྱི་དཔལ་དུ་འཇུག་དུས་སྐྱེས་པ་ཚོས་སྤྱོད་པ་རྩང་བོའི་ངང་འཁྲིག་སྦྱོར་བྱེད་ན། ཁོ་མོ་ཚོའི་ལུས་ཕུང་དང་སེམས་ཁམས་གཉིས་ཀར་གནོད་སྐྱོན་ཕོག་པ་མང་ཟད། ཚབས་ཆེ་ན་བརྩེ་དུང་ལ་གོད་ཆགས་ཤོར་ཏེ་བཟའ་ཞིག་རྒྱགས་དགོས་པའི་ཚོད་དུ་ལྷུང་ངེས། དེ་བས་བུད་མེད་ལ་ལར་བརྩེ་སེམས་མེད་པའི་ནད་དང་འཁྲིག་སྤྱོད་སྐབས་ཀྱི་ན་བའི་ནད། ཡང་ན་སྐྱེ་ལམ་རེངས་ཁུམ་གྱི་ནད་དག་མཚམས་འདི་ལས་བྱུང་བ་ཡིན་པས་ཁོ་མོ་ཚོ་ལ་སེར་སྣ་བྱེད་དགོས།
ཐོག་མར་འཁྲིག་སྤྱོད་བྱེད་པའི་བུད་མེད་ཀྱི་སྐྱེ་འཕེལ་དབང་བོའི་མ་ལག་ཟུག་གཟེར་ཐེབས་པར་མ་ཟད་གཅིན་ལམ་དང་ལྒང་བུ་ལའང་ཚ་ནད་འབྱུང་སླ།བུད་མེད་ཀྱིས་འཁྲུག་སྦྱོར་བྱས་རྗེས་གཅིན་བཏང་ནས་གཅིན་ལམ་གྱི་ནད་འབུ་ཕྱིར་འདོར་དགོས། དེར་ཆུ་ཁོལ་མང་བོ་འཐུང་བ་དང་གཅིན་མང་བོ་བཏང་དགོསདེ་ལྟར་བྱས་ན་ལྒང་བུའི་ཚ་ནད་སྔོན་འགོག་བྱེད་པར་ཧ་ཅང་ཕན། བ་ཚྭའི་རང་བཞིན་གྱི་སྨན་སོགས་འཐུང་ན་གཅིན་སྤྲི་ཡང་བ་ཚྭར་འགྱུར་བས་ནད་འབུ་འཕེལ་བར་སྔོན་འགོག་བྱེད་ཐུབ།
མིས་ཟས་མ་ཟོས་ན་བཀྲེས་སྐོམ་གྱིས་གཟིར་ནས་འཆི་སྲིད་པ་ནང་བཞིན། མིས་འཁྲིག་སྦྱོར་མ་བྱས་ན་མིའི་རིགས་ཀྱི་སྐྱེ་རྒྱུན་རྩ་མེད་དུ་འགྲོ་སྲིད། དགའ་རོགས་སྒྲིག་པ་དང་གཉེན་སྒྲིག་པ། འཁྲིག་སྦྱོར་བྱེད་པ།ཕྲུ་གུ་སྐྱེ་བ་སོགས་ནི་མིའི་རིགས་རྒྱུན་མཐུད་བྱེད་པའི་དགོས་ངེས་ཀྱི་ཆ་རྐྱེན་ཞིག་ཡིན་ན།དེར་ལྟ་ཚུལ་ཕྱིན་ཅི་ལོག་པ་དང་ངོ་ཚ་བ། མ་རུང་བ་ཞིག་ཏུ་མི་བརྩི་བར་ཀུན་གྱིས་གཙིགས་ཆེན་དང་བརྗོད་གཞིར་བཟུང་ན་འགྲིག་པར་རེད།
བྱིས་པ་དག་ལང་ཚོ་དར་ལ་འབབ་པ་ཐོན་དུས་མཚན་རྟགས་ཀྱི་དབང་བོ་སྐྱེ་འཕེལ་དང་། གཟུགས་དབྱིབས།སྐད་གདངས།སེམས་ཁམས་སོགས་ལ་འགྱུར་ལྡོག་ངེས་ཅན་འབྱུང་སྲིད་ལ། ཕོར་ཁམས་དཀར་འབྱུང་བ་དང་མོར་ཁམས་དམར་འབྱུང་བ་ཡིན། སྐབས་འདིར་ཕོ་མོ་ཚང་མར་འཁྲིག་སྦྱོར་གྱི་རེ་འདོད་ཆེན་པོ་ཞིག་ཡོད། རེ་འདོད་འདི་ནི་རྒྱུན་ལྡན་གཟུགས་ཁམས་ཀྱི་སྣང་ཚུལ་ཞིག་ཡིན་པས།ཕོ་མོ་བར་ཉེ་བོ་བྱེད་པ་དང་དགའ་བོ་བྱེད་པ། ཐ་མར་གཉེན་སྒྲིག་པ་ཚང་མའང་རྒྱུན་ལྡན་ཞིག་ཡིན་ལ་རུང་བ་ཞིག་ཀྱང་ཡིན།
དགའ་ལྡན་ཁྲི་ཐོག་བཅོ་ལྔ་པ་མདོ་སྔགས་རབ་འབྱམས་པ་པཎ་ཆེན་བསོད་ནམས་གྲགས་པ་རྣམ་དཔྱོད་མཆོག་གི་སྡེ།
དཔལ་འབྱོར་འཛམ་གླིང་ཅན་དུ་འགྱུར་བ་དང་། མི་དང་མིའི་བར་གྱི་འབྲེལ་འདྲིས་དང་རིག་གནས་དང་རིག་གནས་བར་གྱི་བརྗེ་རེས་སོགས་རྒྱལ་ཁོངས་མེད་པ་ལྟར་གྱུར་བའི་དུས་འདིར། སྟབས་བདེ་མོས་རིག་གནས་ཤིག་འཕེལ་རྒྱས་སུ་གཏོང་ཐུབ་པ་བཞིན། རིག་གནས་ག་གེ་མོ་ཞིག་རྩ་མེད་དུ་འགྲོ་བའང་མི་ཞིག་གིས་འདང་རྒྱག་ལོངས་མེད་པ་ལྟ་བུར་གྱུར་ཡོད། དེའི་རྐྱེན་གྱི་བོད་ཀྱི་རུས་མིང་དང་འབྲེལ་ཡོད་ཀྱི་རིག་གནས་འགའ་ཤེས་ཀྱང་འུ་ཚོའི་བག་ཆགས་དངོས་སུ་གསལ་ལ་མི་གསལ་ཙམ་དུ་གྱུར་ཡོད།
༡༽རུས་མིང་ལ་ཚེག་པར་གཅིག་ཅན་དང་གཉིས་ཅན། བཞི་ཅན་སོགས་ཡོད་ལ། ད་ལྟ་མདོ་ཁམས་ཀྱི་ས་ཁུལ་མང་ཆེ་བར་རྒྱུན་མ་ཆད་ཙམ་དུ་ལུས་ཡོད།
༢༽ཁྱིམ་མིང་ནི་རུས་མིང་ལ་རིགས་བསྒྲེ་ནས་བཏགས་པ་ཞིག་ཡིན་ལ། རུས་མིང་གི་ཚབ་བྱེད་ནུས་པའང་ལྡན།
༣༽འབོད་མིང་ནི་སྔོན་གྱི་དུས་སུ་རྒྱ་ཆེ་བ་དང་གཏུམ་པོ་སོགས་མཚོན་པའི་ཐ་སྙད་ཀྱིས་བཏགས་པ་མང་ལ། ད་ལྟ་ཆོས་ལུགས་དང་འབྲེལ་བའི་བོད་ཀྱི་མིང་འདོགས་ཚུལ་དེ་ཕར་ཆེར་གཅིག་གྱུར་ལྟ་བུར་གྱུར་ཡོད།
༤༽མཚང་མིང་ནི་གཙོ་ཆེར་ཟུར་ཟ་མཚོན་པའི་ཐ་སྙད་ཅིག་ཡིན་ལ་རུས་དང་མིང་གཉིས་ཀའི་མཇུག་ཏུ་སྤྱོད་པ་ཡིན།
ས་སྐྱ་བ་ནི་འཁོན་དཀོན་མཆོག་རྒྱལ་བོས་དབོན་པོ་རིའི་ས་དཀར་ལོགས་སུ་དགོན་པ་བཏབ་སྟེ་གནས་གཞི་བཟུང་བ་ནས་ཐོག་མར་སྲོལ་བྱུང་བ་ཡིན་ཞིང་། རིགས་གསུམ་རྣམ་སྤྲུལ་གྱི་སྐྱེས་བུ་རིམ་པར་བྱོན་པ་རྣམས་ཀྱིས་ཆེས་ཆེར་དར་རྒྱས་སུ་བཏང་བ་ཡིན་ནོ། །
ས་སྐྱ་བའི་ཆོས་ཀྱི་སྙིང་བོར་གྱུར་པ་ནི། གསུང་ངག་རིན་པོ་ཆེ་ལམ་འབྲས་བུ་དང་བཅས་པ་སྟེ། དངོས་གཞི་དགྱེས་པ་རྡོ་རྗེའི་རིམ་གཉིས་ཀྱི་ལམ་ཡན་ལག་དང་བཅས་པའི་ཉམས་ལེན་གྱི་རིམ་པ་ལ། སྣང་གསུམ་གྱི་སྐབས་སུ་ཐུན་མོང་བའི་ལམ་གྱི་རིམ་པའང་ཆ་ཚང་བ་འབྱུང་བས་མདོ་སྔགས་ཡོངས་རྫོགས་ཀྱི་ལམ་ཆ་ཚང་ལ་མ་ནོར་བ་ཉིད་ཡིན་ནོ། །
ལྟ་བའི་བཞེད་ཚུལ་ལ་མང་དུ་སྣང་ཡང་། ཐུན་མོང་མ་ཡིན་པའི་ལྟ་བ་ནི། ལམ་འབྲས་ཀྱི་ལྟ་བ་གསལ་སྟོང་འཛིན་མེད་དམ། འཁོར་འདས་དབྱེར་མེད་ཀྱི་ལྟ་བ་ཟེར་བ་དེ་ཉིད་ཡིན་ཞིང་། དབྱེ་ན། མདོ་ལུགས་ཀྱི་ལྟ་བ་དང་། སྔགས་ལུགས་ཀྱི་ལྟ་བ་སྟེ་གཉིས་ཡོད་དོ། །དང་བོ་ལའང་ཀླུ་སྒྲུབ་རྗེས་འབྲང་གི་མན་ངག་དང་། བྱམས་པའི་རྗེས་འབྲང་གི་མན་ངག་སྟེ་གཉིས་ཡོད།
འཛམ་གླིང་གི་ཡུལ་ལུང་གང་དུའང་སྐད་ཡིག་སླར་གསོའི་ལས་དོན་ནི་ཆེས་བློ་དོགས་ཀྱི་བྱ་བ་ཞིག་ཆགས་བཞིན་པའི་སྐབས་འདིར། པ་ཀི་སི་ཐན་གྱི་མངའ་འོག་ན་ཡོད་པའི་སྦལ་ཏི་ཡུལ་དུ་ག་ལེར་བོད་ཡིག་གི་འབྲི་རྒྱུན་སླར་གསོ་བྱེད་འགོ་ཚུགས། དེ་ཡང་ས་ཁུལ་དེའི་ཡུལ་སྐད་ཆགས་བཞིན་པའི་ཨུར་ཌོའི་འཁྱུག་བྲིས་ལ་ཁ་གཏད་གཅོག་པ་ཙམ་མ་ཡིན་པར་དོགས་པ་དང་རྣམ་རྟོག་ཆེ་བའི་ཁ་ཆེའི་མུལ་ལ་ཚོར་ཡང་ཁ་གཏད་གཅོག་གི་ཡོདཅེས་བཀོད་ཡོད།
རོགས་སྐྱོར་རུ་ཁག་གི་རུ་མིས་ཁ་གསབ་བྱས་ནས་རི་རྩེར་འཛེགས་རྒྱུ་རེད། རྒྱུན་ལྡན་མིན་པའི་གནས་ཚུལ་གང་རུང་འཕྲད་ཚེ། རུ་མི་༣པོ་ནི་རྒྱ་མཚོའི་ངོས་ལས་མཐོ་ཚད་སྨི་༧༠༢༨ཡི་སྒར་ས་དང་པོ་ནས་ཐོན་རྗེས། བསམ་བསྟན་ཚེ་དབང་བཅས་མི་༣ནི་དེ་སྔོན་རྒྱ་མཚོའི་ངོས་ལས་མཐོ་ཚད་སྨི་༨༠༠༠ཡན་གྱི་རི་རྩེར་འཛེགས་མྱོང་མེད་ཅིང་། ཝང་ཝེ། ཁྲེན་ཀང་དང་། ཚད་འཇལ་རི་འཛེགས་རུ་ཁག་གི་རུ་དཔོན་ཚེ་བློ་ཡིས།
དེའི་ཁྲོད་ཀྱི་ལོ་༤༩ཡིན་པའི་ཁྲེན་ཀང་ནི་ལོ་ན་ཆེ་ཤོས་ཀྱི་རུ་མི་ཡིན་པ་རེད། ཚེ་རིང་ནོར་བུ༼མིང་ཐོ་སྒྲིག་སྟངས་ལ་ཁྱད་པར་མེད་༽བཅས་ཡིན་ཞིང་། བློ་བཟང་དོན་གྲུབ། དབང་ཆེན་བསོད་ནམས། ཚེ་རིང་ཕུན་ཚོགས། ཚེ་རིང་རྡོ་རྗེ། ཕུར་བུ་དོན་གྲུབ། བསམ་བསྟན་ཚེ་དབང་། ཝང་ཝེ། ཁྲེན་ཀང་། ལི་ཧྥུའུ་ཆིང་། ཡོན་ཞ་ཏུང་། ཚེ་བློ། རི་རྩེར་འཛེགས་མཁན་རུ་ཁག་གི་མིང་ཐོ་ཆ་ཚང་ནི་འདི་ལྟར་ཏེ།
སུང་ཧུང་བཅས་ཡིན་པ་རེད། དཀོན་མཆོག་བསམ་གྲུབ། ཚོགས་མི་ཀྲང་ཝེ་ཏུང་དང་། རོགས་སྐྱོར་ཚོགས་ཆུང་གི་ཚོགས་གཙོ་ཚའེ་ཆིང་ཡིན་ཞིང་། དཔུང་རོགས་ཚོ་ཆུང་གི་ཚོགས་གཙོ་ཚེ་རིང་བསམ་གྲུབ་དང་ཚོགས་གཙོ་གཞོན་པ་དབང་རྡོར་དང་། ༢༠༢༠ལོའི་ཇོ་མོ་གླང་མའི་མཐོ་ཚད་འཇལ་བའི་རུ་ཁག་གིས་དུས་མཉམ་དུ་དཔུང་རོགས་ཚོ་ཆུང་དང་རོགས་སྐྱོར་ཚོ་ཆུང་གི་མིང་ཐོ་གཏན་འཁེལ་བྱས་པ་རེད།
འཁྱགས་རོམ་གྱི་གཏིང་ཚད་སོགས་ཐད་ཀྱི་ཚད་འཇལ་བྱ་རྒྱུ་རེད། གནམ་གཤིས། ས་སྙིང་འཐེན་ཤུགས་དང་། རི་རྩེར་མཚོན་རྟགས་བཙུགས་པ་དང་། རི་རྩེར་འཛེགས་མཁན་རུ་མིས་ཚེས་༢༢ཉིན་རི་རྩེར་འཛེགས་རྒྱུ་དང་། གལ་ཏེ་གནམ་གཤིས་ཀྱི་ཆ་རྐྱེན་འཛོམས་ན། ཤེས་རྟོགས་བྱུང་བར་གཞིགས་ན།
ཉིན་ཞིག་གཞུང་ལས་པ་ཨ་ཁུ་ཆོས་ལྡན་ཚང་གིས་བདག་ལ་གསུང་རྒྱུར། “འཇམ་དབྱངས་ཉི་མ་ཚང་ཆུང་དུས་ནས་སྤྱིར་བཏང་བ་ཞིག་གཏན་ནས་མིན། ང་ཚོ་ཟངས་དཀར་དང་ཨ་མཆོག་ཕྱོགས་ཀྱི་གྲྭ་རྒྱུན་ཚོ་ཆོས་མཚམས་སྐབས་དམུ་དགེ་དང་ཕ་ཡུལ་བར་ཕར་འགྲོ་ཚུར་ཡོང་སྐབས་རྟ་ལམ་ཉིན་གཉིས་གསུམ་གྱི་ལམ་ལ་མཉམ་དུ་འགྲོ་དགོས།